Tilannekatsaus Rajaton Verkosto hankkeesta

2/2019 – 7/2019 Tarkastelujakso

Pohjois-Pohjanmaan kylät ry:n hallitus

Hankkeessa jatkettiin alkuvuoden pilotointeja sovittuun tapaan. Alkuvuodesta saatiin muutama uusi toimija mukaan ja aiempia toimijoita motivoitiin jatkamaan pilotointeja. Valitettavasti hanke on kohdannut jälleen takapakkia Videovisitin tarjoaman Videoasionti -videosovelluksen kanssa. Hankeen pilotoimaa Videoasiointi -videosovellusta päivitettiin uudelle alustalle helmikuussa. Alustan vaihto ei tuottanut kenellekään toimijalle vaikeuksia tai muitakaan toimenpiteitä. Valitettavasti muita ongelmia havaittiin. Kuvanlaatu on havaittu heikoksi useammallakin taholla. Kuvanlaatu on sen verran heikko, että toisesta on hankala saada selvää ja pidempi ruudulla olo tekee ns. pahaa silmille. Näin ollen olemme Kainuun projektipäällikön kanssa joutuneet hidastamaan toimintoja, kunnes ongelmat on saatu ratkaistua. Asiasta tiedotettiin Videovisti-yritykselle välittömästi, kun se huomattiin. Heihin ollaan oltu useamman kerran yhteydessä ja Kainuussa kollegani kävi testaamassa yhteyden laatua paikan päällä. Maaliskuun puolessa välissä he ottivat minuun testiyhteyden ja olivat lisäksi Kainuun puoleen yhteydessä. Ymmärtääkseni Videovisit ei ole ottanut tosissaan yhteyden heikkoa laatua koskevaa palautetta, eikä ole reagoinut aiemmin tilanteeseen. He tutkivat asiaa ja korjaavat sen. Arvioitua aikataulua ei ole. Näin ollen, tilanteen vielä jatkuessa samankaltaisena, tulemme todennäköisesti pudottamaan Videoasioinnin pilotoitavista kohteista ja keskittymään loppuhankkeen ajaksi Anymeeting -videosovelluksen pilotointiin. Yhteyksiä on testattu viimeksi viikolla 13 ja kuvanlaatu on edelleen huono.

Alkukevään aikana kontaktoidaan pilotointiasiakkaita ja tarjotaan heille heidän tarvitsemaansa opastusta ja neuvontaa. Hanke on esillä 10.4.2019 järjestettävässä tapahtumassa OAMK:lla, esittelemässä videosovelluksia.

Hanke järjestää 5.6.2019 hankkeen päätösseminaarin, joka toteutetaan webinaarina ja toteutetaan Kajaanissa, Kainuun Nuotan tiloissa. Seminaarin suunnittelu, markkinointi ja organisointi sekä toteutus kuuluvat kevään työnkuvaan. Lisäksi keväällä kerätään hankkeen toimijoilta palautetta pilotointikokemuksista ja hankkeesta yleisesti, sekä raportoidaan nämä tulokset. Hankkeen loppuraportointi tullaan tekemään hankkeen loppuvaiheessa alkukesästä.

Heidi Rintamäki

Rajaton Verkosto -hanke

Projektipäällikkö

28.3.2019 Oulu